Informácia 
 
o výsledkoch realizácie pilotných projektov systému EVO – Elektronizácia verejného obstarávania 

 
 Materiál bol vypracovaný na základe bodu B.10. uznesenia vlády Slovenskej republiky č. 520/2006 zo dňa 7. júna, s dôrazom na pilotné projekty systému elektronického verejného obstarávanía eProcurement (ďalej len EVO).

Poznámka: Preklad pojmu elektronického verejného obstarávania eProcurement do angličtiny je nepresný a zavádzajúci. Správny preklad do angličtiny je eTendering. Pojem eProcurement je pojem omnoho širší a obsahuje  aj podľa definície EÚ nielen eTendering ale aj napr. eAwarding, eContracting, eCatalogue, eInvoicing, ePayment atď. Bohužiaľ vo vládnych materiáloch ako aj v Stratégii konkurencieschopnost SR do roku 2010  (Minerva) sa používa v súvislosti s projektom EVO nepresný preklad eProcurement. 

A)	Priebeh a aktuálny stav pilotných projektov EVO: 

MDPT zabezpečilo riešenie projektu EVO zmluvou s víťazom verejného obstarávania projektu v decembri 2005. Od začiatku roku 2006 Sekcia informatizácie spoločnosti  MDPT zabezpečuje riadenie projektu EVO za celú štátnu správu pri príprave a priebehu pilotného projektu EVO. Systém  EVO sa odskúšal na skúšobných dátach už v marci 2006 (úloha C.5. Uznesenia vlády SR č.230 z 15.3.2006 bola splnená).

Hlavný pilotný projekt sa úspešne zrealizoval v požadovanom termíne v rámci  nadlimitnej verejnej súťaži obstarávateľa MDPT „ Štúdia využiteľnosti pre V. a VI. Paneurópsky  koridor“ pre konečného odberateľa Slovenské železnice.   Elektronické „otvorenie obálok“ sa uskutočnilo 29.5.2006. Súťaž sa oficiálne uskutočnila oznámením výsledku do vestníkov EÚ a SR dňa 20.7.2006. Účastníci ocenili elektronickú komunikáciu vrátane zasielania ponúk.   Pilotný projekt zatiaľ nevyriešil kvôli konzervatívnemu postoju ÚVO  zasielanie všetkých dokumentov tendra v bezpapierovej forme. Prvým dôležitým prínosom pilotného projektu je skrátenie doby verejného obstarávania o 12 dní. Ďalším je skutočnosť, že MDPT je plne pripravené na odovzdanie systému EVO do správy ÚVO v súlade s  požadovaným termíne plnenia úlohy C.6. uznesenia vlády SR č.230 z 15.3.2006 („Uviesť pilotnú prevádzku portálu elektronického verejného obstarávania pod správu ÚVO v termíne so 30.7.2006 “)..
Dôležitým výstupom projektu je zhodnotenie skúseností z pilotného projektu EVO na MDPT v takzvanej TO-BE analýze. V tomto otvorenom dokumente (jeho tvorba je trvalý proces)  sa definujú podmienky na ďalší rozvoj systému EVO vrátane jeho budúceho zosúladenia so vznikajúcimi medzinárodnými štandardami v oblasti eTendering a eProcurement. 

Hlavnými otvorenými otázkami po prvom pilotnom projekte MDPT sú:
1.	požiadavka MDPT na zabezpečenie plnej elektronizácie tendrových dokumentov v súlade s plnením  úlohy č. C.3. uznesenia vlády SR č.230. MDPT navrhlo riešenie v súlade s legislatívou (praktickým vedľajším dopadom návrhu je aj hromadné rozšírenie zaručeného elektronického podpisu). Na to aby sa úloha C.3 mohla splniť v požadovanom termíne  do 31.12.2006 je potrebná zmena konzervatívneho myslenia niektorých pracovníkov z ÚVO.
2.	požiadavka ÚVO na  finančné  zabezpečenie prevádzky a údržby EVO po 1.1.2007 a integrácie portálu EVO s existujúcou internou aplikáciou „Procurio“ na ÚVO. Detaily predbežného odhadu potreby finančných prostriedkov  sú uvedené v prílohe tohto materiálu. Projektový manažment MDPT podporuje túto požiadavku s tou podmienkou, že je nutné publikovať priamo cez systém EVO vzhľadom na to, že publikačný systém Procurio nepodporuje medzinárodné štandardy. 
V procese je druhý pilotný projekt MO SR na dodávku tovarov. Služby na tento projekt dodáva firma IBM bezplatne nad rámec zmluvy. Uvažuje sa o možnosti tretieho pilotného projektu na MH SR (verejná súťaž na dodávku tovarov). 

Projektový manažment EVO sa sústreďuje pri riadení pilotných projektov na 2 oblasti :

Prvou je kontrola plnenia  zmluvných povinností dodávateľa projektu EVO firmy IBM  a organizácia súčinnosti relevantných článkov štátnej správy ako aj vytvorenia reálnych podmienok pre umožnenie zákonných povinností štátnej správy obstarávať všetky tovary od 1.1.2007  elektronicky. 

Druhou je iniciatívny aktívny prístup, ktorý sa koncentruje na:
•	kvalitu riešenia a plnenie jeho základných cieľov (hlavne na úsporu nákladov, plne elektronizované riešenie EVO, skrátenie termínov priebehu súťaží VO)
•	vytvorenie podmienok splnenia úlohy C.2 uznesenia vlády č. 230 zo dňa 15.3.2006 (v podstate metodické zabezpečenie projektu EVO, kde MDPT zabezpečilo bezplatnú súčinnosť IBM) a zabezpečenie plnenia tej časti úlohy C.3, ktorá sa zaoberá vytvorením technickej infraštruktúry EVO na používanie výlučne elektronickej komunikácie
•	evolučné zosúladenie existujúceho riešenia EVO so vznikajúcimi medzinárodnými štandardami v oblasti eTendering a eProcurement (toto je proces, nie jednorázová záležitosť).

B)	Publicita EVO a transfer know-how projektu EVO pre verejnosť a odbornú verejnosť

Projektový manažment si  uvedomuje závažnosť projektu EVO v rámci eGovernment a potrebu publicity a transferu know-how. 

Preto MDPT zorganizovalo nasledovné akcie súvisiace s publicitou: 
•	tlačovú konferenciu dňa 16.5.2006 na MDPT o priebehu plnenia pilotného projektu EVO 
•	prezentáciu projektu EVO pre odbornú verejnosť v spolupráci s občianskym združením Partnerstvo pre prosperitu dňa 30.5.2006

Projektový manažér EVO prezentoval v súčinnosti s ÚVO skúsenosti z projektu na seminári organizácie IIR v dňoch 25.-26.7.2006. Ďalej bude prezentovať EVO na školení IIR v septembri 2006 a na seminári INFOSEM v októbri 2006.

Veľký dôraz kladie projektový manažment na zabezpečenie podmienok dostatočného zaškolenia EVO v organizáciách štátnej správy.

C)	Financovanie rutinnej prevádzky EVO a jeho ďalšieho rozvoja :

Detaily finančných nákladov sú uvedené v prílohe tohto dokumentu. Stanovisko MDPT k finančným požiadavkám je nasledovné:
•	Financovanie prevádzkových nákladov ako aj ďalšieho rozvoja EVO si musí zabezpečiť ÚVO cez vlastný rozpočet
•	Sekcia informatizácie spoločnosti MDPT uvažuje o možnosti financovať integráciu EVO s  vnútorným informačným systémom  UVO Procurio z kapitoly MDPT.